चोरी के दो केस में चार गिरफ्तार, माल बरामद
कोतवाली क्षेत्र में गत दिनों महिला को बंधक बनाकर हुई लूट चोरी की वारदात के अलावा एक अन्य चोरी के मामले का खुलासा करते हुए गिरोह के चार जनों को गिरफ्तार कर उनके कब्जे से पुलिस ने चोरी का माल बरामद किया है।
पुलिस के अनुसार करीब दो माह पहले कोतवाली थाना क्षेत्र के चरखे वालों का घेर निवासी सेवानिवृत्त प्रधानाध्यापिका नफीस अख्तर के घर में घुस कर चोरों ने उन्हें बंधक बना लिया था और लाखों रुपए के जेवरात, रुपए चोरी कर ले गए थे। इसका मामला कोतवाली पुलिस ने दर्ज कर जांच में जुटी हुई थी। इस बीच पुलिस ने आरोपी मोहसिन, साजिद और अनीस निवासी चरखे वालो का घेर को गिरफ्तार कर चोरी किया गया माल भी बरामद कर लिया है। वही पुलिस ने बीते दिनों नगर परिषद के ड्राइवर इंद्रधाप के मकान में हुई चोरी के मामले में शाहरूख खान को गिरफ्तार कर लिया है।
bho_Deva hin_Deva hin_Deva